钦定古今图书集成/明伦汇编/官常典/第498卷 > 萧挞凛
## 钦定古今图书集成/明伦汇编/官常典/第498卷 > 萧挞凛

按《辽史》本传：“挞凛，字驼宁，思温之再从侄。父术鲁列，
善相马，应历间为马群侍中。挞凛幼敦厚，有才略，通
天文。保宁初，为宿直官，累任囏剧。统和四年，宋杨继
业率兵由代州来侵，攻陷城邑，挞凛以诸军副部署
从枢密使耶律斜轸败之，擒继业于朔州。六年秋，改
南院都监。从驾南征，攻沙堆，力战被创，太后尝亲临”
视。明年，加右监门卫上将军、检校太师，遥授彰德军
节度使。十一年，与东京留守萧𢘆德伐高丽，破之，高
丽称臣奉贡。十二年，夏人梗边，皇太妃受命总乌古及永兴宫，分军讨之。挞凛为阻卜都详稳，凡军中号
令，太妃并委挞凛。师还，以功加兼侍中，封兰陵郡王。
十五年，敌烈部人杀详稳而叛，遁于西北荒，挞凛将
轻骑逐之，因讨《阻卜》之未服者。诸蕃岁贡方物充于
国，自后往来若一家焉。上赐诗嘉奖，仍命林牙耶律
昭作赋以述其功。挞凛以诸部叛服不常，上表乞建
三城以绝边患，从之。俄召为南京统军使。二十年，复
伐宋，擒其将王先知，破其军于遂城，下祁州，上手诏
奖谕。进至澶渊，宋主军于城隍间，未接战。挞凛按视
地形，取宋之羊，观盐堆，凫雁中伏弩卒。明日，轊车至，
太后哭之恸，辍朝五日。子慥，古南京统军使。